روس نیظامی اوچاق‌لاری‌نین اینگیلتره‌نین هامپشیر بؤلگه‌سینده گلن ایل کئچیریله‌جک فارنبوروگه هاواجیلیق سرگی‌سینده نوماییش ائتدیرمه‌سی قاداغان اولونوب.
سرگی‌نین تشکیلاتچی‌لاری، یاساق قراری‌نین، آوروپا بیرلیگی‌نین روس سیلاح‌لارین ایدخال و ایخراجینا قویدوغو تحریمدن قایناقلاندیغینی آچیقلاییب.
روسیا فدرال نیظامی و تکنیکی امکداش‌لیق خیدمتی FSVTS-نین دیرکتور معاوینی آناتولی پونچوق، اینگیلیس طرفی‌نین وئردیگی قراردان دولایی ناراحت اولدوغونو ایفاده ائدیب.
پونچوق، بو حالدا روسیانین "پیس نیت‌لی رقابت نومونه‌سی ایله قارشی-قارشییا قالدیغینی دا سؤزلرینه علاوه ائدیب.
روسیا پارلامنتی‌نین آلت قانادی اولان دوماداکی خاریجی علاقه‌لر کومیته‌سی‌نین صدر معاوینی آلکسی چئپا، سرگی‌نین 2018ده روس نیظامی تکنیک‌لرینی سرگیله‌مه قراری‌نین روس ایقتیصادینا مداخیله سیناغی کیمی دگرلندیریلمه‌سی بیلدیریب.
